李騰霄 (嘉靖進士)

李騰霄，字子冲，山西太原府盂縣人，民籍。明朝政治人物。

生平 
治《書經》，行三，由國子生中式己卯科（1519年）山西鄉試第四十九名舉人，年三十三歲中式嘉靖二年（1523年）癸未科會試第三百九十七名，第二甲第一百十一名進士。历任户部辽东管粮郎中，官至广平府知府，嘉靖十三年与巡按御史李新芳发生冲突，弃官而走，李新芳派兵追拿，关押于唐山县官舍。经过上诉，李新芳、杨彝革职为民。腾霄罢官闲住《涌幢小品》卷二十五·二御史：嘉靖十三年，御史李新芳行部。至广平县，城门发铳，惊而怒，笞铳手，并笞知县周谧。又用左右谮，连及典史田经，付推官杨经鞫讯。谧等不服。经以狱不就，恐新芳怒盛，重违其意，乃文致他事，诬谧、经侵分修城钱缗，坐以监守自盗律。广平府知府李腾霄不能平，诣新芳辨折，辞气颇厉。新芳愧愤，遂诬腾霄主使谧谋害己，并奏之，而遣推官杨经、秦新民驰府执腾霄。腾霄拒之，稍集众自卫，新芳复劾其拒城为乱，檄兵备副使杨彝勒兵三千人往捕之。腾霄弃官走，通判吴子孝、推官侯佩、经历吴尚质皆走，郡城一空。百姓奔走，争门出，蹂躏死者甚众。新芳复遣数百人追腾霄等，下令得腾霄者予三百金，追至赵州及之。执腾霄系唐山县官舍，而子孝、佩、尚质归皆笞之数十，尚质立毙。腾霄、谧、经屡诉于朝，巡抚周金亦奏新芳谬妄及经、新民怙势作威，彝发兵激变之罪。上勒新芳回籍，遣给事中王祯、郎中李槚往勘得实，以闻。遂逮新芳、杨彝，诏下狱，俱夺官。《大明世宗肃皇帝实录卷一百七十》：嘉靖十三年十二月，逮直隶巡按御史李新芳、大名兵备副使杨彝下诏狱。先是（巡抚周）金既劾奏新芳，都察院言抚按互争，金宜回避。金亦言新芳愤逆，皆掌院都御史王廷相阴为主持，乞敕廷相毋预勘事，因自请罢归。廷相疏辩本无回护，亦请先罢。 上以其事下刑部，令廷相各供职如故。后刑部具上狱词，当新芳擅勘禁五品以上官，自失宪体；杨彝阿顺助虐，俱革职为民。腾霄、新民、经并闲住。诏从之。此事实新芳用小忿作威福，至于擅调官军，几致地方大变，而吴尚质之死，明属故勘，乃独用不谙宪体革职，当时论者以为失刑云。。

家族 
曾祖李諫。祖父李璧，州判官。父李轼。母郭氏。具庆下。兄騰雲、騰漢、弟騰霖。

 参考资料 

Category:李姓
Category:盂县人
Category:明朝戶部郎中
Category:明朝廣平府知府